laion/Wikipedia-Exotic huggingface dataset:
সুরজিত সিং রণধাওয়া

সর্দার সুরজিত সিং রণধাওয়া (১০ই অক্টোবর, ১৯৫১ - ৬ই জানুয়ারি, ১৯৮৪) ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন । তিনি ভারতের হকি দলের অধিনায়ক ছিলেন এবং মাঠে তার জায়গা ছিল ফুল ব্যাক। সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন. কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়। তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে এবং তার পরের বছর অলস্টার হকি একাদশে সুরজিতকে অন্তর্ভুক্ত করা হয়। অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা। তার ক্রীড়াজীবনে তিনি চারটি অলিম্পিক গোল করেছিলেন। প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন। সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তার নামে নামকরণ করা হয়েছে। এছাড়াও তার নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে। ১৯৮৪ সালে তার মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে। ১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়। তার স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন। তার পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন। ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন। সুরজিত সিং রণধাওয়া, জীবনী "Surjit Randhawa"। Sports Reference। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।  Surjit Singh Randhawa আর্কাইভইজে আর্কাইভকৃত ২ ফেব্রুয়ারি ২০১৩ তারিখে Sikhhockeyolympians "History of society"। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।  "Surjit hockey tourney begins from October 11"। Indian Express। সেপ্টে ২২, ২০১২। organized every year in memory of former Olympian Surjit Singh Randhawa  "সংরক্ষণাগারভুক্ত অনুলিপি"। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।  "Kartar Singh's appointment as sports director challenged"। The Times of India। ফেব্রু ১৫, ২০০২। মে ২২, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ২৪, ২০১৬।
সাম্মি নৃত্য

সাম্মি নৃত্য এক প্রকার নৃত্যের নাম। নৃত্যশিল্পীরা এই নৃত্য পরিবেশন করার সময় উজ্জ্বল রঙের কুর্তা এবং লেহেঙ্গা পরিধান করেন। এই সময় মহিলারা মাথায় রূপালী রঙের বিশেষ ধরনের গহনা ব্যবহার করেন। গিদ্ধা (নৃত্য)- পাঞ্জাব অঞ্চলের নারীদের মধ্যে একটি জনপ্রিয় লোকনৃত্য। ভাংড়া (নৃত্য)- পাঞ্জাব অঞ্চলের পুরুষদের মধ্যে একটি জনপ্রিয় লোকনৃত্য।
জুতি

জুতি উত্তর ভারত ও তার পার্শ্ববর্তী অঞ্চলের এক প্রকার অত্যন্ত জনপ্রিয় পাদুকা। এগুলো সাধারণত চামড়া দিয়ে তৈরি হয় এবং এতে সূক্ষ্ম কারুকাজ থাকে। অতীতে এই পাদুকায় সোনা এবং রুপোর সুতো ব্যবহার করা হত। যদিও এখন সময়ের পরিবর্তনে রাবারের তলি ব্যবহৃত হয়। পাঞ্জাবি জুতি ছাড়াও স্থানীয় বিভিন্ন প্রকার জুতি পাওয়া যায়। অমৃতসর এবং পাটিয়ালা ( "তিল্লা জুতি") হস্তনির্মিত জুতির অত্যন্ত গুরুত্বপূর্ণ বাণিজ্য কেন্দ্র, যেখান থেকে বিশ্বজুড়ে পাঞ্জাবি প্রবাসীদের জন্য এই পাদুকা রপ্তানি করা হয়ে থাকে। এরা ঘনিষ্ঠভাবে মোজারির সঙ্গে সম্পর্কিত। বিভিন্ন স্থানীয় নকশার বৈচিত্র এর বিবর্তনের ধারাকে প্রলম্বিত করছে, যা অনেকাংশেই স্বতন্ত্র মুচির উপর নির্ভর করে। এদের তলি সমতল হয় এবং এদের একটি অন্যতম বৈশিষ্ট্য হল এতে কোন বাম বা ডান পা এর প্রকারভেদ থাকে না। সময়ের সঙ্গে সঙ্গে এরা পায়ের আকৃতি নিতে শুরু করে।এই পাদুকার গড়ন উভয়ক্ষেত্রে নারী এবং পুরুষদের জন্য অনুরূপ হয়। পুরুষদের ক্ষেত্রে এই জুতির সামনের দিকে একটি বাঁকা অংশ থাকে, আর নারীদের ক্ষেত্রে অনেকসময় পায়ের গোড়ালির কাছটা উন্মুক্ত থাকে। আনুষ্ঠানিক পোশাকের অংশ হিসাবে, প্রধানত বিবাহের অনুষ্ঠানে জুতি এক বিশেষ ভূমিকা পালন করে। অনঅলঙ্কৃত জুতি পাঞ্জাবের অধিকাংশ জায়গায় পুরুষ এবং মহিলাদের দৈনন্দিন ব্যবহারের জন্য ব্যবহৃত হয়ে থাকে। অনেক পাঞ্জাবি পল্লীগীতিতে জুতির উল্লেখ আছে। কিছু নির্দিষ্ট উৎসবে এক বিশেষ ধরনের জুতি গরুর পায়েও লাগানো হয়। ভারতের অন্যত্র জায়গায় এই পাদুকা সাধারণভাবে মোজারী হিসাবে পরিচিত। আবার পাকিস্তানে এর একটি বিকল্প নাম হল খুসসা এবং এই পাদুকা এখন পাশ্চাত্য দেশে অত্যন্ত জনপ্রিয়। মোজারীর মতো এই জুতি আকারে লম্বা হয় এবং এর সামনের দিকের অংশটি শুঁড়ের মত বক্রাকৃতী হয়ে থাকে। জুতি একধরনের ঐতিহ্যবাহী ভারতীয় পাদুকা বিশেষ, যার নকশা এক প্রজন্মের থেকে অন্য প্রজন্মে কিছু রুপান্তরের মাধ্যমে প্রসার লাভ করেছে। জুতি সাধারণত মসৃণ চামড়া দিয়ে তৈরি হয় এবং এতে সুতো অথবা পুঁতির কাজ থাকে। এই গুলো পায়ে গলিয়ে পরার জুতো এবং এদের পায়ের পেছনে অ্যাকিলিস টেন্ডনের কাছে একটু উঠে থাকে। জুতির সামনের দিকে পায়ের আঙ্গুল গুলি ঢাকা থাকে এবং সামনের দিকটা গোলাকার অথবা ইংরাজি m অক্ষরের মত হয়। উপরের দিকে প্রচুর কারুকাজ থাকে কিন্ত পায়ের পাতার উপরের অংশ প্রায় উন্মুক্ত থাকে। কিছু কিছু জুতি সম্পূর্ণভাবে হস্তনির্মিত হয় এবং সুন্দরভাবে সূচিকর্মের নকশায় সুসজ্জিত থাকে। ভারতে বিশেষত পাঞ্জাবে এই ধরনের পাদুকা বিত্তশালি জমিদার, চৌধুরী, নবাব, জায়গীরদার, মহারাজা এবং মহারানীদের পরিধান সামগ্রী হিসাবে পরিগণিত হত। মুঘল আমলের থেকে অনুপ্রাণিত বিভিন্ন নকশার ব্যবহার এখানে দেখা যায়। এই জুতি ভারতের প্রত্যন্ত কোণে অত্যন্ত দক্ষ কারিগরদের দ্বারা হস্তনির্মিত পদ্ধতিতে তৈরি করা হয়। উত্তর ভারতে বিশেষ করে পাঞ্জাব, হরিয়ানা ও রাজস্থানের ঐতিহ্যবাহী ভারতীয় পাদুকা হিসাবে জুতি অত্যন্ত জনপ্রিয়। কুর্তাপাজামা বা শেরওয়ানীর সঙ্গে এই জুতির ব্যবহার বিশেষভাবে প্রচলিত। "Walking the path of common tradition"। The Times of India। মে ৩, ২০১১। জানুয়ারি ৩, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০১৬।  "A glimpse into Punjabi culture"। The Hindu। ফেব্রু ১৩, ২০০৩। জানুয়ারি ১২, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০১৬।  "'The love and care we get in India is unparalleled'"। The Times of India। মে ২, ২০১১। জানুয়ারি ১২, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০১৬।
আইইইই জন ভন নিউম্যান মেডেল

আইইইই জন ভন নিউম্যান মেডেল ১৯৯০ সালে প্রতিষ্ঠা করা হয়। এটি জন ভন নিউম্যান এর নামে নামকরণ করা হয়। ২০১৬: Christos Papadimitriou ২০১৫: James A. Gosling ২০১৪: Cleve Moler ২০১৩: Jack Dennis ২০১২: Edward J. McCluskey ২০১১: টোনি হোর ২০১০: জন এডওয়ার্ড হপক্রফট এবং Jeffrey Ullman ২০০৯: Susan L. Graham ২০০৮: Leslie Lamport ২০০৭: চার্লস পি. থ্যাকার ২০০৬: Edwin Catmull ২০০৫: Michael Stonebraker ২০০৪: বারবারা লিসকভ ২০০৩: আলফ্রেড আহো ২০০২: উলাহ্‌-ইয়োহান ডাল এবং ক্রিস্টেন নিগার্ড ২০০১: বাটলার ল্যাম্পসন ২০০০: জন হেনেসী এবং David A. Patterson ১৯৯৯: ডগলাস কার্ল এঙ্গেলবার্ট ১৯৯৮: আইভান এডওয়ার্ড সাদারল্যান্ড ১৯৯৭: মরিস ভিনসেন্ট উইলকিস ১৯৯৬: Carver A. Mead ১৯৯৫: ডোনাল্ড কানুথ ১৯৯৪: জন কোক ১৯৯৩: ফ্রেড ব্রুক্‌স ১৯৯২: C. Gordon Bell
জামালুদ্দিন মিযযি

জামাল আল-দীন,আবি আল হাজ্জাজ, ইউসুফ ইবনে আব্দ আল-রহমান আল-মিযযি (আরবি: يوسف بن عبدالرحمن المزي ) সিরিয়ার একজন বিখ্যাত ইসলামী পণ্ডিত ছিলেন। আল-মিযযি ৬৫৪ হিজরি সালে আলেপ্পোতে জন্মগ্রহণ করেন। দামেস্কে বেড়ে উঠেন এবং সেখানেই স্থায়ী হন। তিনি সম্পর্কে ইমাম ইবনে কাসীরের শ্বশুর হন।   ইমাম আল-মিযযি ৭৪৩ হিজরি মোতাবেক ১৩৪২ খ্রিষ্টাব্দে দামেস্কের দারুল হাদিস আল আশরাফিয়াহ-তে মৃত্যুবরণ করেন। সুফিয়াহ কবরস্থানে তাকে দাফন করা হয়। তার ২ টি গুরুত্বপূর্ণ গ্রন্থ হলঃ তাহজিব আল কামাল ফি আসমা আল- রিজালঃ হাদিস বর্ণনাকারীদের জীবনীর সংকলন। তুহফাহ আল আশরাফ : ‘তারফ’-এর উপর ভিত্তি করে ছয়টি বিশিষ্ট হাদীস গ্রন্থের হাদিস সমূহের তালিকা. "সংরক্ষণাগারভুক্ত অনুলিপি"। ৫ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২২, ২০০৬। [তথ্যসূত্র প্রয়োজন] Laoust, Henri (২০১২)। ""Ibn Taymiyya." Encyclopaedia of Islam, Second Edition."। BrillOnline। BrillOnline। সংগ্রহের তারিখ ২০১৫-০১-২৮।  Bahajtul Baitar, Hayat Shaykh Al Islam Ibn Taymiyyah, pg 21 Ibn Kathir I, Le Gassick T (translator), Fareed M (reviewer) (২০০০)। The Life of the Prophet Muhammad : English translation of Ibn Kathir's Al Sira Al Nabawiyya। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) [./চিত্র:Wikisource-logo.svg ] Al-Risalah al-Mustatrafah., by al-Kattani, pg. 208, Dar al-Basha'ir al-Islamiyyah, Beirut, seventh edition, 2007.
আইইইই আলেক্সান্ডার গ্রাহাম বেল পদক

আইইইই আলেক্সান্ডার গ্রাহাম বেল পদক হলো "যোগাযোগ বিজ্ঞান ও প্রযুক্তির উন্নয়নে অসাধারণ অবদানের জন্য" ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত পদক। আলেকজান্ডার গ্রাহাম বেলের নামে এই পুরস্কারের নামকরণ করা হয়েছে এবং এটি ১৯৭৬ সাল থেকে প্রদান করা হচ্ছে । ১৯৭৬ অ্যামোস এডওয়ার্ড জোয়েল, William Keister, এবং রেমন্ড ওয়াইবেল কেচলেজ ১৯৭৭ এবারহার্ড রেকটিন ১৯৭৮ এম রবার্ট অ্যারন, জন সুলিভান মায়ো, এবং এরিক এডেন সামনার ১৯৭৯ অ্যান্টন ক্রিশ্চিয়ান ১৯৮০ রিচার্ড র‍্যালস্টন হিউ ১৯৮১ ডেভিড স্লেপিয়ান ১৯৮২ Harold A. Rosen ১৯৮৩ Stephen O. Rice ১৯৮৪ অ্যান্ড্রু ভিটারবি ১৯৮৫ চার্লস কে. কাও ১৯৮৬ বার্নার্ড উইড্রো ১৯৮৭ জোয়েল স্ট্যানলি এঙ্গেল, Richard H. Frenkiel, এবং William C. Jakes, Jr. ১৯৮৮ রবার্ট মেটক্যাফ ১৯৮৯ জেরাল্ড অ্যাশ এবং Billy B. Oliver ১৯৯০ Paul Baran ১৯৯১ C. Chapin Cutler, John O. Limb, এবং Arun N. Netravali ১৯৯২ জেমস লী ম্যাসি ১৯৯৩ ডোনাল্ড কক্স ১৯৯৪ Hiroshi Inose ১৯৯৫ আরউইন মার্ক জ্যাকবস ১৯৯৬ Tadahiro Sekimoto ১৯৯৭ ভিন্টন সার্ফ এবং রবার্ট কান ১৯৯৮ রিচার্ড ব্লাহুত ১৯৯৯ ডেভিড মেসারশ্মিট ২০০০ Vladimir A. Kotelnikov ২০০১ পুরস্কার প্রদান করা হয়নি ২০০২ Tsuneo Nakahara ২০০৩ Joachim Hagenauer ২০০৪ পুরস্কার প্রদান করা হয়নি ২০০৫ জিম কে ওমুরা ২০০৬ জন ওজেনক্রাফট ২০০৭ নরম্যান আব্রামসন ২০০৮ Gerard J. Foschini ২০০৯ রবার্ট ম্যাকএলিস ২০১০ জন সিওফি ২০১১ আরোগ্যস্বামী পলরাজ ২০১২ লেনার্ড ক্লাইনরক ২০১৩ Andrew Chraplyvy, Robert Tkach ২০১৪ Dariush Divsalar ২০১৫ Frank Kelly ২০১৬ Roberto Padovani ২০১৭ H. Vincent Poor IEEE Alexander Graham Bell Medal Recipients, Institute of Electrical and Electronic Engineers. Retrieved অগাস্ট ১৮, ২০১১. "Broadcom Engineer Receives Prestigious IEEE Alexএবংer Graham Bell Medal"। Broadcom Corporation। ডিসেম্বর ১, ২০১০। সংগ্রহের তারিখ ফেব্রুয়ারি ২৫, ২০১১।  "Recipients of the 2014 Medals and Awards"। IEEE। ১৪ ফেব্রুয়ারি ২০১৪। ২৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৪।  "2016 IEEE Medals and Recognitions Recipients and Citations" (পিডিএফ)। IEEE। ৯ মে ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জুলাই ২০১৬।  "IEEE Alexander Graham Bell Medal Recipients and Citations" (পিডিএফ)। IEEE। সংগ্রহের তারিখ ৩ ফেব্রুয়ারি ২০১৭।
নেদারল্যান্ডস এন্টিলসের বিলুপ্তি

নেদারল্যান্ডস এন্টিলস হল নেদারল্যান্ডস রাজ্যের একটি ক্যারিবিয়ান স্বশাসিত রাষ্ট্র, যা ২০১০ সালের ১০ অক্টোবর বিলুপ্ত করা হয়। বিলুপ্তির পর, বিইএস দ্বীপসমুহ (বোনাইর, সিন্ট এউস্তাতিউস এবং সাবা) নেদারল্যান্ডস রাষ্ট্রের সাথে একীভুত করে, নেদারল্যান্ডের বিশেষায়িত পৌরসভা গঠন করা হয়, অপরদিকে কিউরাসাও এবং সিন্ট মার্টেনকে আরুবার মত নেদারল্যান্ডস রাজ্যের অন্তর্গত সাংবিধানিক রাষ্ট্রের মর্যাদা দেওয়া হয়। আরুবাকে ১৯৮৬ সালে নেদারল্যান্ডস এন্টিলস থেকে পৃথক করে সাংবিধানিক রাষ্ট্র করা হয়েছিল। কিউরাসাও এবং সিন্ট মার্টেন আরুবার মত নেদারল্যান্ডস রাজ্যের দুটি নতুন লান্ডেন (সাংবিধানিক রাষ্ট্র) হয়ে ওঠে। তারা নতুন মুদ্রা ক্যারিবিয়ান গিল্ডারের পরিকল্পনা করে, যা ২০১২ সালে আনার কথা ছিল কিন্তু তা বিলম্বিত হয়। নেদারল্যান্ডস রাজ্যের সনদ নেদারল্যান্ডস এন্টিলস Officiële bekendmakingen.nl Besluit van 23 september 2010 tot vaststelling van het tijdstip van inwerkingtreding van de artikelen I en II van de Rijkswet wijziging Statuut in verband met de opheffing van de Nederlandse Antillen Oktober 2010. (ওলন্দাজ ভাষায়) সংগৃহীত ২৫ জুলাই, ২০১৬। "Netherlands Antilles to cease to exist as a country"। Nrc.nl। ১ অক্টোবর ২০০৯। ২০০৯-১০-০২ তারিখে মূল থেকে আর্কাইভ করা। সংগ্রহের তারিখ ২০১০-১০-১০।  "Antilliaanse gulden wordt aangehouden in 2012"। dushi-curacao.info (ওলন্দাজ ভাষায়)। ১৪ সেপ্টেম্বর ২০১১। ২৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১১।  Oostindie, Gert and Inge Klinkers (2001) Het Koninkrijk in de Caraïben: een korte geschiedenis van het Nederlandse dekolonisatiebeleid 1940-2000. Amsterdam: Amsterdam University Press.
নেদারল্যান্ডস এন্টিলস

নেদারল্যান্ডস এন্টিলস (ওলন্দাজ: Nederlandse Antillen [ˈneːdərˌlɑntsə ɑnˈtɪlə(n)] (শুনুন); Papiamentu: Antia Hulandes)   নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্থ এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়। নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ। উইনওয়ার্ড দ্বীপপুঞ্জে এর কোন অংশ নেই। ব্রিটিশ ওয়েস্ট ইন্ডিজ ড্যানিশ ওয়েস্ট ইন্ডিজ ফ্রেঞ্চ ওয়েস্ট ইন্ডিজ স্প্যানিশ ওয়েস্ট ইন্ডিজ নেদারল্যান্ডস এন্টিলস সম্পর্কিত নিবন্ধের তালিকা "Landsverordening officiële talen"। decentrale.regelgeving.overheid.nl। ২৮ মার্চ ২০০৭। সংগ্রহের তারিখ ৫ জানুয়ারি ২০১১।  Papiamentu/Ingles Dikshonario, Ratzlaff, Betty; p. 11 "Status change means Dutch Antilles no longer exists"। BBC News। BBC। ১০ অক্টোবর ২০১০। সংগ্রহের তারিখ ১১ অক্টোবর ২০১০।  "Netherlands Antilles no more"। Stabroek News। সংগ্রহের তারিখ ২০১০-১০-১০।  Borman, সি (2005) Het Statuut voor het Koninkrijk, Deventer: ক্লুঅয়ের. Oostindie, G. এবং Klinkers আই (2001) Het Koninkrijk inde Caraïben: een korte geschiedenis ভ্যান het Nederlandse dekolonisatiebeleid 1940-2000. আমস্টারডাম: আমস্টারডাম বিশ্ববিদ্যালয় প্রেস. উইকিপিডিয়ার সহপ্রকল্পেNetherlands Antilles উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিভ্রমণ হতে ভ্রমণ নির্দেশিকা উইকিবিশ্ববিদ্যালয় হতে শিক্ষা উপকরণ সরকার GOV.an ওয়েব্যাক মেশিনে আর্কাইভকৃত ৫ আগস্ট ২০০৩ তারিখে – Main governmental site Antillenhuis ওয়েব্যাক মেশিনে আর্কাইভকৃত ১৬ জুন ২০১০ তারিখে – Cabinet of the Netherlands Antilles' Plenipotentiary Minister in the Netherlands Central Bank of the Netherlands Antilles সাধারণ তথ্য সিআইএ প্রণীত দ্য ওয়ার্ল্ড ফ্যাক্টবুক-এ Netherlands Antilles-এর ভুক্তি Netherlands Antilles from UCB Libraries GovPubs কার্লিতে নেদারল্যান্ডস এন্টিলস (ইংরেজি) উইকিমিডিয়া অ্যাটলাসে Netherlands Antilles ইতিহাস (ইংরেজি) (স্পেনীয়) Method of Securing the Ports and Populations of All the Coasts of the Indies from 1694. The last five pages of the book are about life, economy and culture of the Netherlands Antilles.
মুহাম্মদ আবদুল্লাহিল বাকী

মুহাম্মদ আবদুল্লাহিল বাকী (১৮৮৬-১৯৫২) ছিলেন একজন বাঙালি ইসলামি চিন্তাবিদ ও স্বাধীনতা সংগ্রামী। তিনি আহলে হাদিস জামায়াতের নেতা, ভারতীয় কেন্দ্রীয় ব্যবস্থা পরিষদ, পূর্ববাংলা আইন পরিষদ এবং পাকিস্তান গণপরিষদের সদস্য ছিলেন। বাকী ১৮৮৬ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। পরে তিনি দিনাজপুরের নূরুল হুদায় বসবাস শুরু করেন। রংপুর জেলার বদরগঞ্জ থানার লালবাড়ি মাদ্রসায় তিনি প্রাথমিক শিক্ষা গ্রহণ করেছেন। এরপর তিনি ভারতের কানপুর মাদ্রাসায় ইসলাম ও আরবি সাহিত্যের উপর উচ্চশিক্ষা অর্জন করেছেন। বাকী মাওলানা আকরম খাঁ, মাওলানা মনিরুজ্জামান ইসলামাবাদী ও ড. মুহম্মদ শহীদুল্লাহর সহায়তায় আঞ্জুমান-ই-উলামা-ই-বাঙ্গালা প্রতিষ্ঠা করেছেন। তিনি রাজনীতিতেও সক্রিয় ছিলেন। দীর্ঘদিন তিনি দিনাজপুর জেলা কংগ্রেসের সভাপতির দায়িত্ব পালন করেছেন এবং খিলাফত ও অসহযোগ আন্দোলনে ভূমিকা রেখেছেন। ১৯৩০ সালে আইন অমান্য আন্দোলনে অংশগ্রহণের কারণে তাকে দুইবার কারারুদ্ধ করা হয়। প্রজা পার্টি থেকে তিনি ১৯৩৪ সালে ভারতীয় কেন্দ্রীয় ব্যবস্থা পরিষদের সদস্য নির্বাচিত হন। ১৯৩৭ সালে তিনি নিখিল বঙ্গ প্রজা সমিতির সভাপতি নির্বাচিত হন। পরবর্তীতে ১৯৪৬ সালে তিনি মুসলিম লীগে যোগ দেন এবং পাকিস্তান আন্দোলনে সক্রিয়ভাবে অংশ নেন। তিনি বঙ্গীয় আইন পরিষদের সদস্য নির্বাচিত হয়েছিলেন। পাকিস্তান প্রতিষ্ঠার পর তিনি পূর্ববাংলা আইন পরিষদ এবং পাকিস্তান গণপরিষদের সদস্য নির্বাচিত হন। এছাড়া তিনি পূর্ববাংলা মুসলিম লীগের সভাপতি হিসেবেও দায়িত্বপালন করেছেন। বাকী দেশ বিভাগের পূর্বে বিভিন্ন আহলে হাদিস সম্মেলনে উল্লেখযোগ্য ভূমিকা রেখেছেন। ১৯৪৬ সালে রংপুরের হারাগাছে অনুষ্ঠিত আহলে হাদিস সম্মেলনে তিনি সভাপতি ছিলেন। সেখানেই প্রতিষ্ঠা লাভ করে বাংলাদেশ জমঈয়তে আহলে হাদীস যা সে সময় নিখিল বঙ্গ ও আসাম জমঈয়তে আহলে হাদিস নামে পরিচিত ছিলো। বাকী বাংলা ছাড়াও আরবি, ফারসি, উর্দু ও ইংরেজি ভাষায় দক্ষ ছিলেন। আল-এসলাম পত্রিকায় তার প্রবন্ধ ছাপা হত।পীরের ধ্যান নামে তিনি একটি পুস্তিকা প্রণয়ন করেছিলেন। মুহাম্মদ আবদুল্লাহিল বাকী ১৯৫২ সালের ১ ডিসেম্বর মৃত্যুবরণ করেন। মুহাম্মদ আবদুল্লাহিল বাকী, বাংলাপিডিয়া
ওয়াল্টার হার্মান শটকি

ওয়াল্টার হার্মান শটকি (২৩ জুলাই ১৮৮৬ – ৪ মার্চ ১৯৭৬) একজন জার্মান পদার্থবিজ্ঞানী, যিনি ইলেক্ট্রন এবং আয়ন নির্গমন ঘটনার তত্ত্বের বিকাশে প্রাথমিক ভূমিকা পালন করেছিলেন, সিমেন্সে কাজ করার সময় ১৯১৫ সালে স্ক্রিন-গ্রিড ভ্যাকুয়াম টিউব উদ্ভাবন করেছিলেন, রিবন মাইক্রোফোন এবং রিবন লাউডস্পীকার সহ-আবিষ্কার করেছিলেন ১৯২৪ সালে ডঃ এরউইন গারলাচের সাথে এবং পরে সেমিকন্ডাক্টর ডিভাইস, প্রযুক্তিগত পদার্থবিদ্যা এবং প্রযুক্তির ক্ষেত্রে অনেক গুরুত্বপূর্ণ অবদান রেখেছিলেন। শটকি হামবোল্ড ইউনিভার্সিটি অব বার্লিন থেকে পদার্থবিজ্ঞানে ১৯০৮ সালে ব্যাচেলর্স এবং ১৯১২ সালে পিএইচডি ডিগ্রি অর্জন করেন। তিনি ১৯১২ থেকে ১৯১৪ সাল পর্যন্ত ইউনিভার্সিটি অব জেনা তে ডক্টরেটোত্তর গবেষণা করেন। তিনি ১৯২১ থেকে ১৯২৩ সাল পর্যন্ত ইউনিভার্সিটি অব উর্জবার্গ এ শিক্ষকতা করেন। তিনি ১৯২৩ থেকে ১৯২৭ সাল পর্যন্ত ইউনিভার্সিটি অব রোস্টক এ অধ্যাপক হিসেবে কর্মরত ছিলেন। Welker, Heinrich (জুন ১৯৭৬)। "Walter Schottky"। Physics Today। 29 (6): 63–64। ডিওআই:10.1063/1.3023533। বিবকোড:1976PhT....29f..63W। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Taylord, Leonard। "Vacuum Tubes"। University of Maryland। ২০১৭-০৮-২৫ তারিখে মূল থেকে আর্কাইভ করা। সংগ্রহের তারিখ ২০১৮-১০-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Historically Speaking"। Hifi World। এপ্রিল ২০০৮। সংগ্রহের তারিখ ১১ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আলী ইবনুল কাত্তান

আবুল হাসান আলী ইবনে মোহাম্মদ ইবনে আল-কাত্তান আল-ফাছি (মৃত্যুঃ ১২৩১ খ্রিঃ) মরক্কোর আল-মোহাদ খিলাফতের সময়কার একজন ইমাম, মুহাদ্দিস এবং উলামাদের নেতৃস্থানীয় ব্যক্তি ছিলেন। তিনি ৬২৮ হিজরি সনে কর্ডোবাতে জন্মগ্রহণ করেন এবং ফেজ নগরীতে বসবাস করতেন। তার গুরুত্বপূর্ণ দু’টি গ্রন্থের নাম "কিতাব আল-নাজার ফি আহকাম আল-নাজার বি-হাসসাত আল-বাসার" এবং “বায়ান আল-ওয়াম ওয়াল ইহাম আল ওয়াকি’ইন ফি কিতাব আল-আহকাম”। Eric Chaumont, "La notion de 'awra selon abu l-hasan 'alî b. muhammad b. al-qattân al-fâsî (m. 628/1231)" (trl. ed. 1996 in Beyrouth-Casablanca ref. in: Maghen, Ze'ev, "See No Evil: Morality and Methodology in Ibn Al-qattan al-Fasi's Ahkam al-nazar bi-Hassat al-Basar" in: Islamic Law and Society, Vol. 14, No. 3. (2007), pp. 342-390 ed. al-Huasayn Ayat Said, 5 vols (Riad: Dar al-Tayba, 1997 ref. in:Jonathan A. C. Brown, The canonization of al-Bukhārī, BRILL, 2007, passim
যাইনুদ্দিন আল-ইরাকি

হাফিয যাইনুদ্দিন আব্দুর রহিম আল-ইরাকি (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিষ্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তার ছাত্রদের মধ্যে ইবনে হাজার আল-আসক্বালানি উল্লেখযোগ্য। তার রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন। তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকি” নামে পরিচিত। যাইনুদ্দিন আল-ইরাকি ৭৮ বৎসর বয়সে ১৪০৩ খ্রিষ্টাব্দে মৃত্যুবরণ করেন। Commentary on the Forty Hadith of al-Nawawi by Jamaal al-Din M. Zarabozo.
পাঞ্জাবী দিনপঞ্জিকা

পাঞ্জাবি দিনপঞ্জিকা, বিক্রমী দিনপঞ্জিকার উপর ভিত্তি করে তৈরী, যা ৫৭ খ্রিষ্টপূর্বে , রাজা বিক্রমাদিত্যের সময়ে শুরু। দিনপঞ্জিকাটিতে বিক্রমী দিনপঞ্জিকার, সৌর ভিত্তিক পদ্ধতি ব্যবহার হয় এবং এটিতে বৈশাখের প্রথম দিন, পাঞ্জাবি নতুন বছর, বৈশাখী হিসাবে পালিত হয় । চান্দ্র ভিত্তিক পঞ্জিকা শুরু হয় চৈত থেকে। এই মাসের প্রথম দিনে অবশ্য নতুন চান্দ্র বছরেের আরম্ভ  নয়, যেহেতু নতুন চান্দ্র বছর শুরু হয় চৈত্রের প্রতিপদ থেকে(অমাবস্যার পরের দিন)। পাঞ্জাবি চান্দ্র মাসের শুরু হয়, পূর্ণিমার পর দিন থেকে এবং পরবর্তী পূর্নিমায় শেষ হয়। সে অনুসারে, চৈত্র মাসটি দুই বছরের মধ্যে বিভক্ত হয়, সেজন্য অমাবস্যা পর্যন্ত দুই সপ্তাহ, আগের বছরের মধ্যে ধরা হয় এবং অমাবস্যার পর দিন থেকে দুই সপ্তাহ আগামী বছরের মধ্যে পড়ে। যদিও চান্দ্র বছর, চৈত দিয়ে শুরু হয়, তবে চৈত নববর্ষ,  সরকারী পাঞ্জাবি নববর্ষ নয়। কিন্তু, পাঞ্জাবি লোক-কবিতা, বরাহ মাহা, এই মাসেেই, চান্দ্র বছরের শুরু করে থাকে। পাঞ্জাবী দিনপঞ্জিকার, চান্দ্র দৃষ্টিভঙ্গি অনেক পাঞ্জাবি উৎসবেের সময় নির্ধারণ করে। ২১০৪/২০১৫র জন্য, চান্দ্র দিনপঞ্জিকা সচিত্র:একটি উদাহরণ হিসাবে। Adarsh Mobile Applications LLP। "2015 Purnima Days, Pournami Days, Full Moon Days for San Francisco, California, United States"।  Faiths, Fairs and Festivals of India by C H Buck Rupa & CoISBN 81-7167-614-6 Bhatia, Tej (1993) Punjabi. Routledge
খান বাহাদুর আবদুল মোমেন

খান বাহাদুর আবদুল মোমেন (২৪ জুন ১৮৭৬- ১৮ জুন ১৯৪৬) ছিলেন বেঙ্গল সিভিল সার্ভিসের সদস্য, বিশ শতকের সার্ভে এন্ড সেটেলমেন্ট অপারেশনের অন্যতম প্রধান সেটেলমেন্ট অফিসার এবং রাজনীতিবিদ। আবদুল মোমেন ১৮৭৬ সালের ২৪ জুন বেঙ্গল প্রেসিডেন্সির বর্ধমান জেলার কাশীয়ারা গ্রামে (বর্তমান কাসেমনগর) জন্মগ্রহণ করেন। তিনি ছিলেন নওয়াব আবদুল জব্বারের দ্বিতীয় পুত্র এবং ইস্ট ইন্ডিয়া কোম্পানির বিচারবিভাগের প্রধান সদর আমিন আলি আসগরের নাতি। ১৮৯৬ সালে তিনি প্রেসিডেন্সি কলেজ থেকে বি.এ. পাস করেন। আবদুল মোমেন ১৮৯৭ সালে বেঙ্গল সিভিল সার্ভিসে সাব ডেপটি কালেক্টর হিসেবে যোগ দেন। ১৯০৬ সালে তিনি ডেপুটি কালেক্টর হিসেবে পদোন্নতি পান। চট্টগ্রাম অস্ত্রাগার লুন্ঠনের সময় তিনি চট্টগ্রামের বিভাগীয় কমিশনার ছিলেন। সমসাময়িক মুসলিমদের শিক্ষাব্যবস্থা সংস্কারে তিনি গুরুত্বপূর্ণ ভূমিকা রেখেছেন। অবসর গ্রহণের পর তিনি কলকাতা ইম্প্রুভমেন্ট ট্রাস্টের চেয়ারম্যান নিযুক্ত হন। ১৯৩১ সালে তিনি মুসলিম শিক্ষা কমিশন কমিটির চেয়ারম্যান নিযুক্ত হন এবং এই কমিশন পরবর্তীকালে মোমেন কমিশন নামে পরিচিতি পায়। কমিশনের অন্যান্য সদস্যরা ছিলেন আজিজুল হক, তমিজউদ্দিন খান, খান বাহাদুর আফাজউদ্দিন আহমেদ এবং আবুল কাসেম। আবদুল মোমেন ওয়াকফ ব্যবস্থা সংস্কার ও বিধিবদ্ধকরণের সমর্থক ছিলেন। তার প্রচেষ্টায় ১৯৩৪ সালে ওয়াকফ আইন বিধিবদ্ধ হয় এবং ১৯৩৬ সালে বেঙ্গল ওয়াকাফ বোর্ড প্রতিষ্ঠিত হয়। মুসলিম বীমা উদ্যোক্তাদের মধ্যে তিনি প্রথমদিককার অন্যতম উদ্যোক্তা। তিনি আর্যস্থান বীমা কোম্পানির তহবিল গঠনে সক্রিয় ভূমিকা রেখেচনে। তিনি বাংলার ভূমি ব্যবস্থা নিয়ে আগ্রহী ছিলেন এবং এই বিষয়ে একজন বিশেষজ্ঞ ছিলেন। তার জ্ঞানের কারণে তিনি যশোর জেলার সার্ভে এন্ড সেটেলমেন্টের প্রধান অফিসার নিয়োগ পেয়েছিলেন। ১৯৪৭ সাল পর্যন্ত সেটেলমেন্ট অফিসারের পদটি ব্রিটিশদের জন্য সংরক্ষিত হলেও তার ক্ষেত্রে ব্যতিক্রম দেখা দেয়। তার প্রণীত ফাইনাল রিপোর্ট অন সার্ভে এন্ড সেটেলমেন্ট অপারেশন্স ইন দ্য যশোর ডিস্ট্রিক্ট ১৯২০-১৯২৪-এ ইনি জেলার ভূমির প্রজাস্বত্ত্ব এবং আর্থিক বিষয়াদির ক্ষেত্রে উল্লেখযোগ্য অবদান রেখেছেন। তার জরিপে ভূমির স্বত্ব আরোপ, মধ্যস্বত্বভোগী, রায়তদের অধিকার এবং অবস্থা, হাট-বাজার, জনসংখ্যা, সকল শ্রেণীর অর্থব্যবস্থা অন্তর্ভুক্ত ছিল। ১৯২৯ সালে নিখিল বঙ্গ প্রজা সমিতি গঠিত হওয়ার পর তিনি দলের পাঁচজন সহসভাপতির অন্যতম হন। ১৯৩৪ সালে সভাপতি স্যার আবদুর রহিম ভারতীয় আইন সভার স্পিকার নির্বাচিত হওয়ার কারণে সভাপতির পদ থেকে ইস্তফা দেন। এসময় সভাপতির পদ নিয়ে সৃষ্ট জটিলতা নিরসনের উদ্দেশ্যে সিদ্ধান্ত হয় যে সাবেক সভাপতিই নতুন সভাপতিকে নির্বাচন করবেন। স্যার আবদুর রহিম এসময় আবদুল মোমেনকে মনোনয়ন দিলেও পরের বছর ১৯৩৫ সালে ময়মনসিংহে অনুষ্ঠিত দলের বার্ষিক সম্মেলনে এ. কে. ফজলুল হক নিজেকে সভাপতি ঘোষণা করেন। ব্রিটিশ সরকার তাকে খান বাহাদুর এবং সিআইই খেতাব প্রদান করে। আবদুল মোমেন ১৯৪৬ সালের ১৮ জুন মৃত্যুবরণ করেন। খান বাহাদুর আবদুল মোমেন, বাংলাপিডিয়া